कान,)।बॉलीवुड अभिनेत्री ऐश्वर्या राय की ​आगामी फिल्म ‘जज्बा’ का पोस्टर कल कान फिल्म महोत्सव में जारी किया गया। फिल्म निर्देशक संजय गुप्ता के साथ ऐश्वर्या ने अपनी फिल्म का पोस्टर लांच किया। यह फिल्म 9 अक्टूबर को रिलीज होगी।पोस्टर जारी होते ही यह लोगों के बीच लोकप्रिय हो गई,ट्विटर पर कलाकारों ने ऐश्वर्या के इस नए कलेवर को बेहद पसंद करते हुए उनकी प्रशंसा के पुल बांधे। सोफी चौधरी ने कहा, ‘जज्बा का फर्स्ट लुक मेरे दिल में बस गया है।संजय गुप्ता की इस फिल्म को देखने के लिए अब मेरे इंतजार की घड़ियं खत्म हो रही हैं। प्रशसंकों को धन्यवाद देते हुए संजय ने कहा,आप सभी का बहुत—बहुत धन्यवाद। ऐश्वर्या इस फिल्म के साथ पांच साल बाद इंडस्टी में वापसी करने जा रही है। आखिरी बार वह रितिक रोशन की फिल्म ‘गुजारिश’ में नजर आई थी।